text: Truende skadestuepatient afslører sig selv
  18 oktober 2014 kl. 08.26
  En fuld mand havde ikke tænkt situationen igennem, da han natten til lørdag truede personalet på Kolding Sygehus. Da politiet kom, kunne mandens fyldte lommer afsløre ham for mere end bare truende adfærd.
  Natten til lørdag blev en fuld mand sendt til udpumpning på skadestuen i Kolding. Da manden vågnede, var han meget aggressiv og truende over for personalet, fortæller Sydøstjyllands Politi til TV SYD.
  Politiet blev tilkaldt, men et nærmere tjek viste, at manden også havde hash på sig. Han blev derfor både sigtet for sin truende adfærd og for besiddelse af euforiserende stoffer.
  